《题西岩》
宋代·刘汲

卜筑西岩最可人，青山为屋水为邻。
身将隐矣文何用，人不知之味更真。
自古交游少同志，到头声利不关身。
清泉便当如渑洒，浇尽胸中累劫尘。

作者简介：刘汲（？-1128年）字直夫，眉州丹稜（今属四川）人，宋哲宗绍圣四年中进士，知开封府鄢陵县。历通判隆德府、河中府，辟开封府推官，谪监蓬州酒税。宋钦宗时，起为京西路转运副使，驻守邓州。高宗建炎元年，加直龙图阁学士、知邓州兼京西路安抚使。抗击金军，力竭而亡，褒赠太中大夫，予谥忠介。